Document ID: 31992D0243

ΑΠΟΦΑΣΗ ΤΟΥ ΣΥΜΒΟΥΛΙΟΥ της 29ης Απριλίου 1992 για τη χορήγηση ημερήσιας αποζημίωσης στα μέλη της Οικονομικής και Κοινωνικής Επιτροπής καθώς και στους αναπληρωτές και στους εμπειρογνώμονες (92/243/ΕΟΚ)
ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη τη συνθήκη για την ίδρυση ενιαίου Συμβουλίου και ενιαίας Επιτροπής των Ευρωπαϊκών Κοινοτήτων, και ιδίως το άρθρο 6,
Εκτιμώντας ότι πρέπει να προσαρμοσθούν τα ποσά της ημερήσιας αποζημίωσης των μελών της Οικονομικής και Κοινωνικής Επιτροπής, καθώς και των αναπληρωτών και των εμπειρογνωμόνων, τα οποία καθορίστηκαν με την απόφαση 81/121/ΕΟΚ του Συμβουλίου της 3ης Μαρτίου 1981 (1), όπως τροποποιήθηκε τελευταία από την απόφαση 88/641/ΕΟΚ του Συμβουλίου της 19ης Δεκεμβρίου 1998 (2),
ΑΠΟΦΑΣΙΖΕΙ:
Άρθρο 1
Η απόφαση 81/121/ΕΟΚ του Συμβουλίου της 3ης Μαρτίου 1981, όπως τροποποιήθηκε τελευταία από την απόφαση 88/641/ΕΟΚ, τροποποιείται ως εξής:
- στο άρθρο 2 πρώτη περίπτωση, το ποσό των "4 450 βελγικών φράγκων" αντικαθίσταται από το ποσό των "5 700 βελγικών φράγκων",
- στο άρθρο 2 δεύτερη περίπτωση, το ποσό των "3 000 βελγικών φράγκων" αντικαθίσταται από το ποσό των "3 800 βελγικών φράγκων",
- το κείμενο του άρθρου 3 δεύτερη παράγραφος, αντικαθίσταται από το ακόλουθο κείμενο:
"Τα ημερήσια έξοδα ταξιδίου ανέρχονται σε:
- 4 450 βελγικά φράγκα για τα μέλη,
- 3 000 για τους αναπληρωτές και τους εμπειρογνώμονες."
Άρθρο 2
Η απόφαση αυτή αρχίζει να ισχύει από την 1η Ιουλίου 1992.
Πριν από τις 30 Ιουνίου 1993, το Συμβούλιο θα προβεί σε νέα εξέταση του συστήματος ημερησίων αποζημιώσεων της Οικονομικής και Κοινωνικής Επιτροπής. Λουξεμβούργο, 29 Απριλίου 1992.

Labels: 9
15